डॉ.के.एस.पवार

अर्थशास्त्र विभाग,

सदाशिवराव मंडलिक महाविद्यालय,

मुरगूड, जि.कोल्हापूर

**…………………………………………………………………………………………………………**

**१. सूक्ष्म अर्थशास्त्राची ओळख**

 **(Introduction to Micro Economics)**

आर्थिक प्रश्नांचा अभ्यास करणारे शास्त्र म्हणजे अर्थशास्त्र होय. अर्थशास्त्रात मानवी वर्तणुकीचा व समाजाचा अभ्यास केला जातो म्हणून त्यास “सामाजिक शास्त्र” असे म्हणतात. अर्थशास्त्र हे वास्तववादी, आदर्शवादी व व्यावहारिक शास्त्र आहे. अर्थशास्त्रात उत्पन्न, उत्पादन, उपभोग, विनिमय आणि विभाजन वगैरे घटकांशी निगडीत मानवी वर्तणुकीचा अभ्यास केला जातो.

 **प्रा.A^Dma स्मिथ यांना अर्थशास्त्राचे जनक म्हणून ओळखले जाते. त्यांनी १७७६ मध्ये**  **“An Enquiry into the Nature and Causes of Wealth of Nation”** हा ग्रंथ प्रसिद्ध केला.

**व्याख्या -**

**१.A^Dma स्मिथ– “संपत्तीचा अभ्यास करणारे शास्त्र म्हणजे अर्थशास्त्र होय”.**

**२.डॉ.मार्शल- “मानवी जीवनातील सामान्य व्यवहारांचा अभ्यास करणारे शास्त्र म्हणजे अर्थशास्त्र होय”**

**३.प्रा.पिगू- “आर्थिक कल्याणाचा अभ्यास करणारे शास्त्र म्हणजे अर्थशास्त्र**

 **होय”**

**अर्थशास्त्राचे स्वरूप- (Nature of Economics)**

 मानवाच्या गरजा अमर्यादित असून गरजा भागविण्याची साधने मात्र मर्यादित किंवा दुर्मीळ असतात.या दुर्मिळतेतून आर्थिक प्रश्न निर्माण होतात. या आर्थिक प्रश्नाचा अभ्यास अर्थशास्त्र करते. अर्थाशास्त्रात कारण व परिणाम यांच्याशी संबंधीत सर्व घटकांचे शास्त्रशुद्ध पद्धतीने स्पष्टीकरण केले जाते. अर्थशास्त्र हे भविष्यकालीन अंदाज व्यक्त करते.

अर्थशास्त्राचे स्वरूप पुढील प्रमाणे स्पष्ट करता येईल –

* अर्थशात्र हे वस्तुनिष्ठ शास्त्र आहे.
* अर्थशात्र हे आदर्शनिष्ठ शास्त्र आहे.
* अर्थशात्र हे व्यावहारिक शास्त्र आहे.

अर्थशास्त्राची व्याप्ती **(Scope of Economics)**

 एखाद्या शास्त्रात ज्या अनेक घटकांचा समावेश केला जातो त्या सर्व घटकांना त्या शास्त्राची व्याप्ती असे म्हणतात. अडम स्मिथ यांनी अभ्यास,डॉ. मार्शल यांनी व्यक्तीच्या सामान्य व्यवहाराचा आभ्यास तर लॉर्ड जे.एम.केन्स यांनी उत्पादन, उपभोग, विभाजन आणि विनिमय या घटकांचा समावेश अर्थशास्त्रात केला आहे. अर्थाशात्राची व्याप्ती पुढील प्रमाणे स्पष्ट करता येईल.

1. अर्थशास्त्राचा अभ्यास विषय- उपभोग, उत्पादन, विभाजन, सार्वजनिक आयव्यय, आर्थिक कल्याण इ.
2. अर्थशास्त्रातील व इतर शास्त्रातील संबंध- अर्थाशात्र हे एक सामाजिक शास्त्र आहे आणि त्याचा इतर शास्त्राशी संबंध आहे.
3. अर्थशास्त्राच्या मर्यादा- अर्थाशास्त्र मानवी वर्तणुकीचा अभ्यास करते त्यामुळे त्यावर काही मर्यादा पडतात.

अंशलक्षी अर्थशास्त्र

**(Micro Economics)**

सन १९३३ मध्ये रंग्लर फ्रिश यांनी सर्वप्रथम अंशलक्षी व समग्रलक्षी अर्थशास्त्र या संज्ञाचा वापर केला. 18 व्या शतकात अंडम स्मिथपासून अंशलक्षी अर्थाशास्त्रास सुरुवात झाली तर १९२९ च्या जागतिक महामंदी नंतर जे.एम.केन्स यांनी समग्रलक्षी अर्थशास्त्राचा विकास केला.

अंशलक्षी किंवा सूक्ष्म अर्थशास्त्र **(Micro Economics)**

अर्थव्यवस्थेतील एकक घटकातील किंवा व्यक्तिगत, लहानातील लहान घटकाचा अभ्यास करण्याच्या व त्यावरुन निष्कर्ष मांडण्याच्या अभ्यास पद्धतीस अंशलशी किंवा सूक्ष्म अर्थशास्त्र असे म्हणतात.

**व्याख्या**

1. **प्रा.बोल्डिंग–“**अंशलशी अर्थशास्त्र म्हणजे एका विशिष्ट उद्योगसंस्थेचा, विशिष्ट कुटुंबाचा, व्यक्तिगत उत्पन्न, वेतन, किंमत, विशिष्ट वस्तू व विशिष्ट उद्योग यांचा अभ्यास होय.”
2. **मॉरिस डॉब-** “अर्थव्यवस्थेचा सूक्ष्मदर्शी अभ्यास करण्याची पद्धत म्हणजे अंशलक्षी अर्थशास्त्र होय.”

अंशलक्षी अर्थशास्त्राचे महत्व किंवा उपयोग-

**(Importance of Micro Economics)**

**१. व्यक्तिगत आर्थिक प्रश्नांची सोडवणूक-** मानवाच्या गरजा अमर्यादित असून त्या पूर्ण करण्याची साधने मात्र मर्यादित आणि पर्यायी उपयोगाची असल्यामुळे निर्माण होणाऱ्या आर्थिक प्रश्नाला प्रत्येकाला सामोरे जावे लागते हे आर्थिक प्रश्न समजून घेणे व सोडविण्यासाठी अंशलक्षी अर्थशास्त्र उपयुक्त ठरते. उदा. मर्यादित उत्पन्न विविध वस्तूंवर कसे खर्च करावे?

२. अर्थव्यवस्थेचे कार्य समजते- मुक्त अर्थव्यवस्थेचे कार्य कसे चालते हे समजण्यास सूक्ष्म अर्थशास्त्र चा उपयोग होतो या अर्थव्यवस्थेत कशाचे उत्पादन करावे? कोणत्या प्रकारे उत्पादन करावे? कोणासाठी उत्पादन करावे? उत्पादनांचे वितरण कसे करावे? यासारखे प्रश्न किंमत यंत्रणेद्वारे सोडविले जातात. किंमत यंत्रणा आणि मूक्त अर्थव्यवस्था यांचे कार्य कसे चालते याचा अभ्यास सूक्ष्म अर्थशास्त्र करते.

३.अर्थव्यवस्थेचे स्वरूप समजते- सूक्ष्म अर्थशास्त्र व्यक्तिगत घटकांचा अभ्यास करते उदा. उत्पन्न, खर्च, उत्पादन, बचत इ. यावरून देशाची अर्थव्यवस्था विकसित आहे की अविकसित आहे हे समजते.

४. आर्थिक धोरणास उपयुक्त- सरकारला आर्थिक धोरण ठरविण्यास व त्याचे मूल्यमापन करण्यास सूक्ष्म अर्थशास्त्र उपयुक्त ठरते. सरकार सार्वजनिक उपक्रमा मार्फत अनेक वस्तूंचे उत्पादन करते. त्या वस्तूंच्या किमती माफक असतात व या किमतीचा इतर वस्तूंच्या किमतीवर परिणाम होतो. म्हणून योग्य किंमत विषयक धोरण ठरविणे व उद्योगांची कार्यक्षमता वाढविणे या दृष्टीने आर्थिक धोरण ठरविताना सूक्ष्म अर्थशास्त्र उपयुक्त ठरते.

५. संसाधनांचा पर्याप्त वापर- उत्पादन साधने मर्यादित व दुर्मिळ असतात. त्यांचा कार्यक्षम उपयोग करणे आवश्यक असते. आधुनिक स्पर्धेच्या युगात दुर्मिळ साधनांचे वाटप कसे करावे? हा सरकार समोरील महत्त्वाचा प्रश्न असतो तो सोडविण्यासाठी सूक्ष्म अर्थशास्त्र उपयुक्त ठरते.

६. उद्योगधंद्यांना उपयुक्त- उद्योगसंस्था व उद्योगधंदे उपलब्ध साधनसामग्रीचा जास्तीत जास्त वापर करून, मोठ्या प्रमाणात उत्पादन करण्याचा प्रयत्न करतात त्यासाठी ग्राहकांची मागणी व वस्तूचा उत्पादन खर्च याचा विचार करावा लागतो. या संबंधित घटकांचा अभ्यास करण्यासाठी सूक्ष्म अर्थशास्त्र  उपयुक्त ठरते.

७. कर विषयक धोरणात उपयुक्त- सरकारला कर विषयक धोरण ठरविण्यास सूक्ष्म अर्थशास्त्र उपयुक्त असते. करामुळे उत्पादन घटकांचे पुनर्वाटप घडून येते. उत्पादन कर, विक्री कर, प्राप्तिकर इत्यादी करांचे कल्याणावर होणारे परिणाम समजून घेण्यासाठी सूक्ष्म अर्थशास्त्र उपयुक्त ठरते.

८. आंतरराष्ट्रीय व्यापारास उपयुक्त- आंतरराष्ट्रीय व्यापारापासून मिळणारे लाभ, व्यवहारतोल, विदेशी विनिमय इ. गोष्टी राष्ट्राच्यादृष्टीने महत्त्वाचे असतात. आंतरराष्ट्रीय व्यापारातील लाभ एकमेकांकडील वस्तूंच्या मागणीच्या सापेक्ष लवचिकतेवर  अवलंबून असतात. या गोष्टींचा अभ्यास करण्यासाठी सूक्ष्म अर्थशास्त्र उपयुक्त ठरते.

९. आर्थिक कल्याणास उपयुक्त- आर्थिक कल्याणाच्या अभ्यास करण्यासाठी सूक्ष्म अर्थशास्त्र मदत करते. कल्याणकारी अर्थशास्त्र सामाजिक कल्याणाच्या महत्त्वमीकरणाशी संबंधित आहे आणि हे फक्त पूर्ण स्पर्धेत शक्य असते. मक्तेदारी किंवा मक्तेदारीयुक्त स्पर्धेत पर्यायी उत्पादन पातळीपेक्षा कमी पातळीवर उत्पादन घेतले जाते. त्यामुळे उत्पादन साधनांचा अपव्यय होतो. सूक्ष्म अर्थशास्त्र उत्पादन साधनांचा अपव्यय टाळणे, कल्याण साधने यावर उपाय सुचविते.

१०. पूर्वानुमानाचा आधार-  सूक्ष्म अर्थशास्त्राच्या अभ्यासाच्या मदतीने पूर्वानुमान करता येते. म्हणजेच भविष्यकालीन अंदाज बांधता येतात. सरकारच्या किंमत विषयक धोरणाचा वस्तूची किंमत, वेतन, राहणीमान यावर काय परिणाम होईल याचा अंदाज करता येतो. यासाठी सूक्ष्म अर्थशास्त्र उपयुक्त असते.

**अंशलक्षी** अर्थशास्त्र **किवा** सूक्ष्म अर्थशास्त्राच्या मर्यादा किंवा दोष-

**(Limitations of Micro Economics)**

१. अवाजवी किंवा अवास्तव गृहिते- सूक्ष्म अर्थशास्त्रात पूर्ण स्पर्धा व पूर्ण रोजगार अस्तित्वात असतो अशी गृहिते मांडली आहेत. परंतु प्रत्यक्ष व्यवहारात असे आढळत नाहीत त्यामुळे अवास्तव गृहितकावर आधारित निष्कर्ष चुकीचे ठरतात.

२. निरहस्तक्षेपाच्या तत्वाचा आधार- सूक्ष्म अर्थशास्त्र नीरहस्तक्षेपाचा तत्वाचा आधार घेते परंतु हे तत्व प्रत्यक्षात वापरले जात नाही आणि 1929 जागतिक महामंदी नंतर हे नष्ट झाले.

३. संपूर्ण अर्थव्यवस्थेची कल्पना येत नाही- सूक्ष्म अर्थशास्त्र अर्थव्यवस्थेतील एकक घटकांचा अभ्यास करते आणि समुच्चयात्मक घटकांकडे दुर्लक्ष करते. त्यामुळे संपूर्ण अर्थव्यवस्थेची कल्पना येण्यासाठी सूक्ष्मअर्थशास्त्र उपयुक्त ठरत नाही. व्यक्तिगत घटकांबरोबरच संपूर्ण अर्थव्यवस्थेचे स्वरूप समजून घेणे आवश्यक असते परंतु सूक्ष्म अर्थशास्त्र पद्धतीमुळे संपूर्ण अर्थव्यवस्थेचे स्वरूप समजू शकत नाही.

४. राष्ट्रीय प्रश्न अभ्यासणे अशक्य- राष्ट्रीय उत्पन्नाचे मोजमाप करणे, राष्ट्रीय उत्पन्नाचे विभाजन करणे, भांडवल गुंतवणूक, एकूण रोजगार, चलनविषयक धोरण, आर्थिक विकास इत्यादी राष्ट्रांशी संबंधित प्रश्न सूक्ष्म अर्थशास्त्राद्वारे अभ्यासता येत नाहीत.

५.  चुकीचे निष्कर्ष- सूक्ष्म अर्थशास्त्र  व्यक्तिगत घटकांचा अभ्यास करते त्यावरून काढलेले निष्कर्ष समुच्चयाला लागू पडतील असे नाही. म्हणजेच एखादी व्यक्ती, कुटुंब, उद्योगसंस्था याबात काढलेले निष्कर्ष संपूर्ण अर्थव्यवस्थेला लागू होतीलच असे नाही.

६. निष्कर्ष इतर घटकांना लागू होत नाहीत- एखाद्या विशिष्ट आर्थिक घटकांच्या अभ्यासावरून काढलेले निष्कर्ष तशाच प्रकारच्या इतर घटकांना लागू होतीलच असे नाही म्हणजेच निष्कर्ष समुच्चयाला लागू पडत नाही.

७. अनिश्चितता- सूक्ष्म अर्थशास्त्रामध्ये व्यक्तिगत उत्पन्न, बचत, खर्च, गुंतवणूक इ. चा अभ्यास केला जातो. परंतु एकूण उत्पन्न, एकूण खर्च, एकूण बचत, एकूण गुंतवणूक यांचा अभ्यास केला जात नाही. त्यामुळे या एकूण घटकाबाबत निष्कर्ष काढल्यास अनिश्चितता  निर्माण होते.

८. आर्थिक घटक स्वतंत्र नसतात- आर्थिक घटक स्वतंत्र असतात असे गृहीत धरून सूक्ष्म अर्थशास्त्रात विश्लेषण केले जाते. परंतु  प्रत्यक्षात आर्थिक घटक स्वतंत्र व स्वावलंबी नसतात. त्यामुळे एखादा घटक इतरांपासून वेगळा करणे कठीण असते परिणाम उपयुक्ततेवर मर्यादा पडतात.

………………………………………………